Газрын хэвлийн экологи-эдийн засгийн үнэлгээг тооцох арга зүй

Хээрийн судалгааны арга зүй: Газрын хэвлийд үүссэн орон зайн хэмжээг тогтоохын тулд ашигт малтмалын ордыг ашиглах ТЭЗҮ-д тусгагдсан уулын ажлын хэмжээгээр, эсвэл хээрийн судалгааны үед хэмжилтээр тогтоогдсон хэвлийд үүссэн орон зайн эзлэхүүн хэмжээгээр авна. Газрын хэвлийд үүссэн орон зайг дотоод овоолгоор нөхөн дүүргэлт хийх тохиолдолд нийт үүссэн орон зайн хэмжээ нь тэр хэрээр хасагдах учраас хэвлийд үүсэх хохирлын эдийн засгийн үнэлгээнд тооцогдохгүй. Харин тэндээс гарган авсан ашигт малтмалын үнэ цэнэ бүрэн тооцогдоно.

Зураглал, судалгаа боловсруулалтын арга зүй: Газрын хэвлийд нөлөөлж үүссэн ухаш, нуур, хөрсний овоолго зэргийн геометрийн хэмжээсүүд, талбай, эзлэхүүн, налуугийн өнцөг зэргийг мэргэжлийн эксперт зориулалтын багаж хэрэгслийг ашиглан хэмжиж тогтооно.